ผมกับแฟน(ผู้หญิง) มั่นใจว่าไม่มีเชื้อ hiv สอดใส่ทางทวารหนัก โดยไม่ได้ป้องกัน มีโอกาสติดเชื้อมั้ยครับ
สวัสดีค่ะ หากทั้ง 2 ฝ่าย ไม่มีใครที่ติดเชื้อ HIV อยู่ การมีเพศสัมพันธ์ ไม่ว่าจะเป็นการทำออรัลเซ็กส์ สอดใส่ทางช่องคลอดหรือทางทวารหนัก ก็จะไม่ได้ทำให้เกิดการติดเชื้อ HIV ค่ะแต่หากฝ่ายใดฝ่ายหนึ่ง มีเชื้อโรคชนิดอื่นๆ อยู่ การทำออรัลเซ็กส์การมีเพศสัมพันธ์ทางช่องคลอดหรือทางทวารหนัก ก็จะมีโอกาสติดเชื้อต่างๆ ได้ เช่น หนองใน เริม ซิฟิลิส แผลริมอ่อน หูดหงอนไก่ ไวรัสตับอักเสบชนิดบีและซี เป็นต้นดังนั้น เพื่อความปลอดภัย ควรใช้ถุงยางอนามัยไม่ว่าจะมีเพศสัมพันธ์ทางใด หรือมีคู่นอนเพียงคนเดียว ไม่สำส่อนทางเพศ